
Hukbong Bayan (BHB) sa absolutong pamumuno ng Partido Komunis- 

ta ng Pilipinas. 

Ipagbunyi natin ang mga naipon at bagong tagumpay ng BHB bilang 
pangunahing pwersang panlaban ng sambayanang Pilipino sa bagong de- 
mokratikong rebolusyon sa pamamagitan ng matagalang digmang bayan 
laban sa imperyalismong US at mga lokal na naghaharing uring malalaking 
kumprador at panginoong maylupa. 

Bunga ng Ikalawang Dakilang Kilusang Pagwawasto (IDKP) at 
alinsunod sa tatlong-taong programang inilatag ng Partido, nag- 
kamit ang BHB ng malalaking igpaw sa pagsusulong ng rebolu- 
syonaryong adhikain. Natiyak ng Partido na walang malala- 
king kamaliang “Kaliwa” at Kanang oportunista na makadi- 
diskaril sa rebolusyon. Natiyak ding makasusulong ang 

hukbong bayan sa pamamagitan ng paglulunsad ng mala- 
n ganap at masinsing pakikidigmang gerilya batay sa pa- 
ï. palawak at papalalim na baseng masa. 

Parangalan nating lagi ang mga rebolusyonar- 
##n yong martir at bayani. Gawin nating huwaran ang 
mp kanilang walang pag-iimbot na paglilingkod sa 
sambayanan at tapang sa harap ng malupit na 
kaaway. Lahat ng ating mga tagumpay ay na- 
kamit bunga ng mataas na diwa ng pagsa- 
sakripisyo, kapasyahan, katapangan at mili- 
4 tansya ng mga rebolusyonaryong kadre at ka- 
o) sapi ng Partido at mga Pulang kumander at 
“= mandirigma ng BHB. 
Araw-araw ay lumulubha ang krisis ng pandaigdigang 
sistemang kapitalista at ng lokal na naghaharing sistema. 
Naghahasik ito ng pinakamasasahol na anyo ng pandarambong at terorismo. Ipina- 
papasan nito sa mamamayan ang pinakamabibigat na anyo ng pagdurusa. Kaalinsa- 

bay, ang papalubhang kalagayang krisis ay paborable 
para sa pagsusulong ng armadong rebolusyon. 
Walang masusulingan ang mamamayan kundi mag- 
lunsad ng armadong rebolusyon para sa kanilang pam- 
bansa at panlipunang paglaya. Nais nilang labanan at 
gapiin ang nag-iibayong mga kampanyang panunupil, 
mga pambobomba, panununog at pangungulimbat, 
pagdukot at tortyur, pamamaslang at masaker at sapi- 
litang pagpapalikas. Lahat ng ito ay ginagawa sa la- 


I. Pandaigdigang depresyon, pasismo, 


yuning patahimikin ang mamamayan at panatilihin 
ang sistema ng pang-aapi at pagsasamantala. 

Kaya hinihikayat ng Partido at ng mamamayan ang 
mga Pulang kumander at mandirigma ng BHB na una- 
wain ang sitwasyon, magpanibago ng kapasyahang lu- 
maban, paigtingin ang rebolusyonaryong armadong 
pakikibaka at tupdin ang lahat ng kanilang rebolusyo- 
naryong tungkulin. Isulong natin ang digmang bayan 
tungo sa bago at mas mataas na antas. 


king pambayad-utang. Idagdag pa 
ang mga kaltas sa buwis ng mono- 


pandarambong at gera 


ananatiling wasto ang paglalarawan ni Lenin sa monopolyo kapita- 

lismo bilang dekadente at naghihingalong kapitalismo, sa kabila ng 
pansamantalang pagkatalo ng sosyalismo dulot ng rebisyunistang pagka- 
kanulo at ng pamamayani ng neokolonyalismo sa mga atrasadong bansa. 
Mula dekada 1960 hanggang sa kasalukuyan, ang monopolyo kapitalismo 
ay nasa pangkalahatang kalagayan ng istagnasyon. Bawat palit ng deka- 
da, nagiging mas matagal at mas malalim ang istagnasyon matapos ang 
bawat rurok ng ilang taong kasiglahan sa mga pandaigdigang sentro ng 


kapitalismo. 

Ang kalakaran ng matagalang 
istagnasyon ay resulta ng nagpa- 
tung-patong na krisis ng sobrang 
produksyon at kapital sa pinansya, 
na kinasasangkutan ng saligang 
kontradiksyon sa pagitan ng pag- 
gawa at kapital, ng sosyal na kata- 
ngian ng produksyon at pribadong 
katangian ng pag-angkin sa pro- 
dukto nito, ng mga imperyalistang 
bansa at ng mga aping mamama- 
yan sa mga pinaghahariang bansa 
at sa hanay mismo ng mga imper- 
yalistang bansa. 

Ang krisis ng sobrang produk- 
syon ng lahat ng tipo ng kalakal at 
ang krisis sa pinansya sa lahat ng ti- 
po ng bansa ay patuloy na sumasa- 
lanta sa kalagayang panlipunan at 
sa buhay ng bilyun-bilyong mama- 
mayan at naglalantad sa kabulukan 
ng pandaidigang sistemang kapita- 
lista. May umiiral na pandaigdi- 
gang depresyon. Pinakamatingkad 
ito sa higit na nakararaming mga 
bansa, na kinabibilangan ng mga 
bansa sa ikatlong daigdig at mga 
bayang pinagharian noon ng mga 
rebisyunista. Gulung-gulo ang mga 
atrasado at paurong na ekonomya, 

laganap ang maramihang disemple- 
yo, palaki nang palaki ang mga de- 
pisit sa badyet at kalakalan at ga- 
yundin ang panlabas na utang. 
Ang mga imperyalistang bayan 
mismo ay sumusuray dulot ng kri- 
sis. Lahat sila ay may napakaba- 
bang tantos ng paglago. Lalabas 
dito na may negatibong paglago, 
istagnasyon at depresyon kung iko- 
konsidera ang patuloy na sobrang 
balwasyon ng mga ari-arian at gas- 
tos sa sektor ng serbisyo. Ang ma- 
taas na tantos ng maramihang dis- 
empleyo, pagbawas sa mga bene- 
pisyong panlipunan at pagbabasu- 
ra sa mga naipagwaging karapatan 
ay nagsasadlak sa kalakhan ng mga 
manggagawa, kababaihan, kabata- 
an at mga bata sa lugmok na kala- 
gayan ng ikatlong daigdig. 
Mismong ang Numero Unong 
imperyalistang kapangyarihan, ang 
US, ay saklot ng malubhang krisis 
sa ekonomya, pinansya at lipunan. 
Pumapasan ito ng dambuhalang 
depisit sa badyet at kalakalan at, 
samakatwid, ng nakakukubang pag- 
kakautang. Lumalamon ng mala- 
king tipak ng badyet ang lumala- 


polyong burgesya at mga gastos 
militar para sa mga kontrata sa 
produksyong pandigma, mga ge- 
rang agresyon at interbensyong mi- 
litar, pinaliliit nito ang halagang 
magagamit sa mga panlipunang 
gastusin sa edukasyon, kalusugan, 
pabahay at iba pa. Bukod rito, gi- 
nagawa pa ng rehimeng Bush ang 
lahat ng maniobra sa pagsisikap na 
isapribado ang sistema ng panlipu- 
nang seguro. 

Iwinawasiwas ng US ang islo- 
gan ng globalisasyon ng “malayang 
pamilihan” upang wasakin ang mga 
batayang industriya sa mga bagong 
industriyalisadong bansa at mga 
atrasadong bansang naghahangad 
ng pambansang industriyalisasyon. 
Pinabibilis nito ang sentralisasyon 
at konsentrasyon kapwa ng kapital 
sa produksyon at pinansya laluna 
sa US sa ilalim ng liberalisasyon, 
pribatisasyon at deregulasyon. 

Sa kabila ng mga bentahe nito 
bilang kaisa-isang superpower, bi- 
lang Numero Unong imperyalistang 
kapangyarihan sa usapin ng pangu- 
nguna sa ekonomya at pulitiko-mi- 
litar, ang US ay sadlak sa malub- 
hang suliraning pang-ekonomya. 
Nangungutang ito ng dayuhang sa- 
lapi upang tustusan ang konsume- 
rismo at militarismo, laluna ang 
produksyon ng mga high-tech na 
sandata. Pinahihina ng pandaigdi- 
gang sobrang produksyon ang 
ungos nito sa ibang imperyalistang 
bayan sa produksyon ng mga high- 
tech na produktong pangkonsumo. 
Habang lumalao'y lalo itong naha- 

harap sa pakikipagkumpitensya ng 
mga imperyalistang alyado nito at 
sa laganap na pagkawasak ng mga 
pamilihan, laluna sa mahihirap na 
bansa sa Asia, Africa at Latin Ame- 
rica at mga paurong na bansa sa 
dating blokeng Soviet. 

Pilit na pinagkukumbina ng re- 
himeng Bush ang maraming kla- 
seng patakaran. Pinananatili nito 
ang neoliberal na patakaran ng 
pagkakaloob ng malalaking kaltas 
sa buwis at mga pribilehiyong 
“pangmalayang pamilihan” sa mo- 
nopolyong burgesya, pagpapababa 
sa kita ng mga manggagawa at 
pagtitipid sa panlipunang gastu- 
sin. Idinaragdag nito sa neoliberal 
na patakaran ang militar-Keynesian 
na patakaran ng pag-iibayo ng pro- 
duksyong militar upang pasiglahin 
umano ang ekonomya. Dagdag pa, 
ipinatutupad nito ang neokonser- 
batibong patakaran ng paggamit sa 
katayuan ng US bilang nag-iisang 
superpower, sa nangingibabaw ni- 
tong katayuan sa ekonomya, puliti- 
ka at high-tech na gamit-militar 
upang igupo ang anumang hamon 
o potensyal na karibal, magpala- 
wak ng teritoryong pang-ekonomya 
at gawing bagong siglo ng Pax 
Americana ang ika-21 siglo. 

Buong-lupit na ipinapataw ng 
US ang imperyalistang kapangyari- 
han nito sa maraming bansa. Isina- 
sangkalan nito ang mga atakeng 
9/11 upang mang-upat ng ister- 
yang pandigma at magpalaganap 
ng terorismo at pasismo ng estado 
sa pandaigdigang saklaw. Walang 
pakundangan itong naglunsad ng 
interbensyong militar at mga ge- 
rang agresyon mula nitong nagda- 
ang dekada. Nagpapalawak ito ng 
mapagkukunan ng hilaw na mater- 
yales at murang paggawa, ng po- 
tensyal na pamilihan, ng larangan 
ng pamumuhunan, mga saklaw ng 
impluwensya at mga estratehikong 
pusisyon. 

Ngunit sa proseso ay masya- 
dong nababanat ng US ang sarili. 

Sadlak ito ngayon sa kumunoy sa 
Iraq. Matatag na nilalabanan ng 
malawak na hanay ng mamamayang 
Iraqi ang pananakop ng US at ang 
mga papet at ipinaghihiganti nila 
ang pagmasaker sa daan-daang li- 
bong sibilyan. Nagdudulot sila ng 
paparaming kaswalti sa mga militar 
at katuwang na tauhan ng US, at sa 
pamamagitan ng madalas na pag- 
papasabog sa mga pasilidad at da- 
luyan ng langis, 
sadya nilang gina- 
gawang di kapaki- 
pakinabang sa US 
ang pananakop sa 
Iraq. Kahanga-ha- 
nga ang sambaya- 
nang Iraqi sa magi- 
ting nilang pakiki- 
baka dahil sa loo 

lamang ng dala- 
wang taon ay naka- 
patay na sila ng 
mahigit 1,500 tro- 
pang US, nakasugat 
ng mahigit 11,000 at nakapagpali- 
kas ng 14,000 pang iba para mag- 
pagamot. 

Lalu't lalong natatali ang US sa 
Middle East, Central Asia, sa Cauca- 
sus at sa Balkans. Sa mga lugar na 
ito, ang US at mga papet nitong 
estado ay nilalabanan ng mga 
aping mamamayan at bansa at ma- 
kakatunggali pang lalo dito ng US 
ang France, Germany, Russia at Chi- 
na. Sa pagsisikap na magkaroon ng 
estratehikong kontrol sa mga ma- 
yor na pinagkukunan at ruta ng 
suplay ng industriyal na pangga- 
tong, lumilikha ang US ng papara- 
ming kaguluhang panlipunan at 
pampulitika at nalalantad ang mga 
limitasyon ng kapangyarihan nito 
sa mga mamamayan ng daigdig. 

Pinag-iibayo ngayon ng US at 
iba pang imperyalistang kapangya- 
rihan ang pang-aapi at pagsasa- 
mantala sa mga mamamayan ng 
Asia, Africa, Latin America at East- 
ern Europe. Kaya naman pinaiig- 
ting ng mga mamamayan ang kani- 


Naipamalas sa buong 
mundo ng 
sambayanang Pilipino 
at ng kanilang mga 
rebolusyonaryong 
pwersa na matagumpay 
silang nakapaglulunsad 
ng digmang bayan sa 
isang bansang 
mahalagang base ng 
imperyalismong US 


lang mga protestang masa at arma- 
dong kilusan para sa pambansang 
kalayaan. Naggigiit ang ilang ban- 
sa ng pambansang kasarinlan laban 
sa pandarambong at mararahas na 
patakaran ng imperyalismo. Kaya 
ang US ay naglulunsad ng mga ge- 
rang agresyon o nagbabanta laban 
sa kanila dahil sa pagtutol nila sa 
mga kagustuhan ng US. 
Nagtutunggalian ang mga im- 
peryalistang ka- 
pangyarihan sa 
mga usaping pang- 
ekonomya, pampi- 
nansya, panseguri- 
dad at iba pa at 


may tunguhing 
maglaban-laban 
para sa muling 


paghahati ng mun- 
do. Sa kalagayang 
tumitindi ang ka- 
guluhan sa buong 
daigdig, nauudyok 
ang proletaryado at 
iba pang anakpawis sa mga imper- 
yalistang bayan na ipagtanggol at 
ipaglaban ang kanilang mga kara- 
patan at interes kaya maitatayo ni- 
lang muli at mapagpapanibagong- 
sigla ang mga anti-imperyalistang 
kilusan para sa demokrasya at so- 
syalismo. 

Malaon nang naipamalas sa bu- 
ong mundo ng sambayanang Pilipi- 
no at ng kanilang mga rebolusyo- 
naryong pwersa na matagumpay si- 
lang nakapaglulunsad ng digmang 
bayan sa isang bansang mahala- 
gang base ng imperyalismong US 
sa East Asia. Napangibabawan nila 
ang mahigit 14 na taong pasistang 
diktadurang Marcos at mga sumu- 
nod na rehimen. Dahil natatali at 
nababahura ang US sa napakarami 
pang dako ng mundo, higit kailan- 
man ay nasa mas mahusay na pusi- 
syon ngayon ang mamamayang Pi- 
lipino at kanilang mga rebolusyo- 
naryong pwersa para isulong ang 
digmang bayan tungo sa bago at 
mas mataas na antas. 


II. Pag-iibayo ng pandarambong at terorismo sa Pilipinas 


| atawa ang krisis ng malakolonyal at malapyudal na naghaharing 
sistema ng malalaking kumprador at panginoong maylupa at isinasad- 
lak nito ang bansa sa panibagong mga antas ng panlipunang pagdurusa 
at kadustaan. Bunsod ito ng panloob na kabulukan at mga kahinaan ng 
atrasadong sistema, na pinasasahol pa ng papabilis na proseso ng pan- 
darambong sa ilalim ng bandila ng globalisasyon ng “malayang pamili- 


han.” 

Ang naghaharing sistema sa Pi- 
lipinas ay isang neokolonyal na 
alalay ng imperyalismong US at 
pandaigdigang kapitalismo. Sa ila- 
lim ng patakarang globalisasyon ng 
“malayang pamilihan,” pinawa- 
lang-saysay ng mga imperyalistang 
US at ng pinakamasusugid nilang 
papet na Pilipino ang pambansang 
soberanya ng sambayanang Pilipi- 
no at ang hinahangad nilang pam- 
bansang industriyalisasyon, tunay 
na reporma sa lupa at lahatang-pa- 
nig na kaunlaran. 

Isinailalim nila ang malapyudal 
na ekonomya sa denasyunalisa- 
syon, pribatisasyon, liberalisasyon 
at deregulasyon. Lahat ng ito ay 
ginagawa sa layuning hadlangan 
ang pambansang industriyalisasyon 
at wasakin ang anumang nakata- 
yong saligang industriya. Bumubu- 
lusok ang sektor ng manupaktura 
at agrikultura. Palaki nang palaki 
ang sektor ng serbisyo ngunit sak- 
law nito ang mga imported na ma- 
kinarya, simpleng pagkonsumo at 
nakakubling disempleyo. 

Ang ekonomya ay di hamak na 
mas nakaasa na ngayon sa produk- 
syon ng pang-eksport na hilaw na 
materyales gayundin sa bahagyang 
pagpoproseso ng mga imported na 
sangkap para muling ieksport. Pa- 
bagsak ang pandaigdigang presyo 
ng mga produktong ito tungo sa 
antas na di hamak na mas mababa 
sa presyo ng mga imported na ya- 
ring produkto at mas bulnerable ito 
sa papalubhang krisis ng sobrang 
produksyon. Matagal nang dinara- 
nas ng ekonomya mula pa noong 
huling bahagi ng dekada 1970 ang 
krisis ng sobrang produksyon ng 

hilaw na materyales (asukal, niyog, 
tanso at iba pa). Gayundin, naha- 
harap ang ekonomya sa katulad na 
krisis sa mga mala-manupaktura 
(semiconductors at mga kasuotan) 
mula pa noong dekada 1990. 

Pitumpu't limang porsyento 
(75%) ng kabuuang 
kinita sa eksport 
noong 2004 ay nag- 
mula sa muling 
pag-eeksport ng 
mga.” mala-manu- 
paktura, na may na- 
pakalaking impor- 
ted na sangkap at 
mababang dagdag 
na halaga. Tuluy-tuloy na lumalaki 
ang depisit sa kalakalang panlabas. 
Ang depisit sa balance of payments 
ay napupunan ng napakalalaking 
halaga ng panlabas na utang, pag- 
bebenta ng mga bono sa mga pan- 
daigdigang pamilihan ng salapi at 
mga remitans ng mga kontraktwal 
na manggagawa sa ibayong dagat, 
na nagkakahalaga ng $8 bilyon 
taun-taon. Lumulubog ang piso sa 
tulak ng papaliit na pasok ng dayu- 
hang salapi. 

Lumalaki ang utang panlabas at 
ang ibinabayad sa utang. Humigit 
na sa P6 trilyon ang kabuuang 
utang ng pampublikong sektor. No- 
ong isang taon, ginasta ng reak- 
syunaryong gubyerno ang 81% ng 
kita nito para bayaran kapwa ang 
interes at prinsipal ng utang. Batay 
sa datos na isinumite sa reaksyu- 
naryong kongreso, mahigit 90% ng 
kita ang tinatayang ibabayad sa 
utang sa 2005. 

Bangkrap ang reaksyunaryong 
gubyerno. At lalo pa itong lumulu- 


Lubhang nababahala 
ang rehimeng Arroyo 
sa lumalalang krisis at 
sa tumitinding 
diskuntentong 
panlipunann at popular 
na paglaban. 


bog. Ang natitira sa badyet mata- 
pos lumamon ng dambuhalang ha- 
laga ang pagbabayad-utang ay pi- 
nagpipistahan ng burukratikong 
korapsyon sa matataas na antas sa 
bawat sangay, departamento at 
ahensya ng gubyerno at ng mga 
pamwersang makinarya tulad ng 
militar, pulisya at mga ahensyang 
paniktik. Patuloy na lumiliit ang 
mga pondong aktwal na ginagastos 
para sa edukasyon, kalusugan at 
iba pang serbisyong panlipunan. At 
pinagbabayad na ngayon ng mas 
malaki ang mama- 
mayan para sa mga 
serbisyong ito. 

Ang krisis sa 
pananalapi ng gub- 
yerno (fiscal crisis) 
ay mayor na bahagi 
ng pambansang kri- 
sis sa ekonomya at 
pinansya. Ang kita 
mula sa buwis ay nababawasan 
kapwa ng krisis sa ekonomya at pi- 
nansya at ng burukratikong korap- 
syon kaugnay ng mababang buwis 
ng mga korporasyon at di pagbaba- 
yad ng buwis ng dayuhan at lokal 
na malaking burgesya. Sa kabila ng 
mataas na disempleyo, mababang 
kita ng mamamayan at mataas na 
presyo ng mga batayang bilihin at 
serbisyo, pinabibigat ng rehimeng 
Arroyo ang pasaning buwis, nagda- 
dagdag ng 20% sa value-added tax, 
nagpapataw ng mga bagong buwis, 
nagtataas ng singil sa mga serbi- 
syong panlipunan at nagpapahin- 
tulot sa mga higanteng kumpanya 
ng langis, kuryente, tubig at trans- 
portasyon na magtaas ng presyo. 
Ang kasibaan ng mga imperyalista 
at mga papet nilang alipures ay 
nag-uudyok sa bayan para maghi- 
magsik. 

Lubhang nababahala ang rehi- 
meng Arroyo sa lumalalang krisis at 
sa tumitinding diskuntentong pan- 
lipunan at popular na paglaban. 

Subalit nagsisikap pa rin itong 
pagtakpan ang katotohanan sa pa- 
mamagitan ng pagyayabang na ang 
gross domestic product ay lumago 
nang di kapani-paniwalang 6.1% 
noong 2004. Saklaw nito ang mu- 
ling ineksport na mga manupaktu- 
rang may mababang dagdag-hala- 
ga, bulaang pagtaya sa produk- 
syong agrikultural, mga call center, 
gastos sa eleksyon at lahat na ng 
uri ng kathang-isip na kwentada sa 
sektor ng serbisyo. 

Sa halip na manawagan at mag- 
pasya para sa kaunlarang industri- 
yal, tunay na reporma sa lupa at 
paglikha ng mga trabaho, mas pini- 
li ng rehimen na samantalahin ang 
panawagan ni Bush para sa “gera 
laban sa terorismo.” Tinatahak nito 
ang pasistang landas at buong ka- 
hibangang itinutulak ang Anti-Ter- 
rorism Act na magbibigay-daan sa 
todo-largang terorismo ng estado 
at muling bubuhay sa mga lagim 
ng pasistang rehimeng Marcos. Su- 
portado nito ang pag-iibayo ng in- 
terbensyong militar ng US sa Pilipi- 
nas at bilang kapalit ay umaasang 
ipagtatanggol ito ng US sa poot ng 
mamamayan. 

Sa kontekstong ito, ang rehi- 
men ay nakikipagsabwatan sa US 
para isabotahe ang usapang pang- 
kapayapaan ng GRP at NDFP sa pa- 
mamagitan ng pagbabansag sa 
PKP, BHB at sa punong konsultant 
sa pulitika ng NDFP bilang mga “te- 
rorista” at ng arogante ngunit wa- 
lang patutunguhang paggigiit na 
sumuko ang mga rebolusyonaryong 
pwersa sa pamamagitan ng paglag- 
da sa isang “pinal na kasunduang 
pangkapayapaan” o “kasunduan sa 
tigil-putukan” na binalangkas ng 
US, ng papet na rehimen at ng mga 
kleriko-pasista. 

Inatasan ng rehimeng Arroyo 
ang papet na mga pwersang mili- 
tar, pulis at paramilitar na magpa- 
tindi ng mga kampanyang panunu- 
pil. Kinabibilangan ito ng pambo- 
bomba ng mga komunidad, pagdu- 

kot, pagtortyur at pagpaslang sa 
mga suspetsadong rebolusyonaryo: 
pagmasaker sa mga sibilyan at sa- 
pilitang pagpapalikas ng mamama- 
yan sa kanayunan. At maging sa 
kalunsuran, mara- 
has na ginugulo ng 
mga pwersa ng ka- 
away ang mapapa- 
yapang welga at 
rali at minamasa- 
ker ang mga wel- 
gista at raliyista 
kagaya sa Hacien- 
da Luisita at pina- 
paslang ang mga 
kilalang lider at 
kasapi ng mga ligal 
na demokratikong 
organisasyon, ka- 
bilang ang mga 
mamamahayag, 
mga aktibista para sa karapatang- 
tao, mga relihiyoso at taong-sim- 
bahan at mga aktibista ng mga 
progresibong partido pulitikal. 

Ang nag-iibayong karahasang 
kontra-rebolusyonaryo laban sa 
mamamayan ay katuwang ng gara- 
palang paglabag sa mga karapa- 
tang manggagawa, maramihang 
tanggalan sa trabaho, pribatisa- 
syon ng mga pag-aaring publiko, 
pagsusubasta sa pambansang pa- 
trimonya, pagpapakamkam ng mga 
lupang ninuno ng mga pambansang 
minorya at mga likas na yaman sa 
mga dayuhang monopolyo at ng pi- 
nabilis na reklasipikasyon (“pagpa- 
palit-gamit”) ng lupa upang pawa- 
lambisa ang mga certificate of land 
ownership award (CLOA) at mga cer- 
tificate of land transfer (CLT) na 
ipinamahagi noon ng reaksyunar- 
yong gubyerno para linlangin ang 
masang magsasaka. 

Nais takutin at paatrasin ng re- 
himeng Arroyo ang mamamayan. 
Kaugnay nito, masyadong napala- 
laki ng rehimen ang tantya sa ka- 
kayahan ng mga pwersang militar, 
pulis at paramilitar nito na sinda- 
kin ang mamamayan at supilin ang 


Bulnerable sa 
pagpapatalsik ang 
rrehimengArroyo dahil 
nakatitiyak ang malawak 
na masa ng sambayanan 
na “nanalo” iyon sa 
eleksyong 2004 sa 
pamamagitan ng 
tahasang pandaraya at 
pamimili ng boto at dahil 
kinamumuhian nila ang 
tumitinding pang-aapi at 
pagsasamantala. 


kanilang paglaban. Sobra rin ang 
tantya nito sa kakayahang umayu- 
da ng imperyalismong US. Nakaka- 
ligtaan nitong minaliit ng pasis- 
tang diktadurang Marcos at ng re- 
himeng Estrada 
ang kakayahan ng 
mamamayan at ng 
malawak na nag- 
kakaisang prente 
ng mga pwersang 
oposisyon na mag- 
pabagsak ng isang 
kinamumuhiang 
rehimen, gaano 
man ito kaarogan- 
te at kalupit. 

Bulnerable sa 
pagpapatalsik ang 
rehimeng Arroyo 
dahil nakatitiyak 
ang malawak na 
masa ng sambayanan na “nanalo” 
iyon sa eleksyong 2004 sa pama- 
magitan ng tahasang pandaraya at 
pamimili ng boto at dahil kinamu- 
muhian nila ang tumitinding pang- 
aapi at pagsasamantala. May maii- 
igting na kontradiksyon sa pagitan 
ng naghaharing pangkating Arroyo 
at ibang paksyon sa pulitika ng 
mga naghaharing uri. May matitin- 
di ring tunggalian sa hanay ng mga 
upisyal ng militar at pulisya bun- 
sod ng magkakaribal nilang among 
pulitiko at ribalan sa gawaing kri- 
minal. 

Sa paglaban sa rehimen, suma- 
salig ang mamamayan sa tatlong 
antas ng alyansa: ang saligang al- 
yansa ng uring manggagawa at 
magsasaka, ang progresibong al- 
yansa ng masang anakpawis at pe- 
tiburgesyang lunsod at ang patri- 
yotikong alyansa ng mga progresi- 
bong pwersa at panggitnang bur- 
gesya. Upang lubos na maihiwalay 
ang rehimeng Arroyo at mapatalsik 
ito sa poder, dapat magtulungan at 
magkoordinasyon ang mga patriyo- 
tiko at progresibong pwersa sa 
isang banda at karamihan ng mga 
reaksyunaryong pwersang tutol sa 

rehimen sa kabilang banda. 

Posible at lubos na makapangyarihan ang isang 
malawak na nagkakaisang prente na kabibilangan ng 
mga reaksyunaryong pwersang anti-Arroyo katulad ng 
gayong malawak na nagkakaisang prente na nagpa- 
bagsak kina Marcos at Estrada. Makapagtitibay at ma- 
kapagpapatupad ito ng mga kasunduan at hakbangin 
para pakilusin ang masa, hikayatin ang militar at pu- 
lisya na talikuran ang rehimen, hadlangan ang pag- 
agaw ng mga upisyal ng militar at pulisya sa kapang- 
yarihang pampulitika at bigyang-daan ang pagbubuo 


ng isang konseho ng mga patriyotiko at demokrati- 
kong pwersa para siyang humawak ng gubyerno. 

Gaano man maantala ang pagkakabuo ng malawak 
na nagkakaisang prenteng may sapat na lakas upang 
ibagsak ang rehimeng Arroyo, patuloy na mapalalakas 
ng mga rebolusyonaryong pwersa at ng mamamayan 
ang mga pwersa ng uring manggagawa, mga magsasa- 
ka, petiburgesyang lunsod at panggitnang burgesya 
para sa bagong demokratikong rebolusyon. Bunsod ng 
kanilang napakahirap na kalagayan at pagdurusa, sa- 
bik sila sa rebolusyonaryong pagbabago. 


III. Nag-iibayong lakas ng Bagong Hukbong Bayan 


a absolutong pamumuno ng PKP, lumakas ang BHB sa proseso ng pa- 
kikibaka ng bayan para sa pambansang kalayaan at demokrasya laban 
sa imperyalismong US at mga lokal na uring malalaking kumprador at pa- 


nginoong maylupa. 

Mula nang ilunsad ang IDKP 
noong 1992, higit kailanman ay 
mas masinop nang naisasanib ng 
BHB ang rebolusyonaryong arma- 
dong pakikibaka sa tunay na repor- 
ma sa lupa at muling pagtatayo ng 
baseng masa. Nagsisikap ito sa 
paglulunsad ng malaganap at ma- 
sinsing pakikidigmang gerilya ba- 
tay sa papalawak at papalalim na 
baseng masa. Sa layuning ito, ang 
mga yunit ng hukbong bayan ay 
ipinailalim sa panibagong oryenta- 
syon, pagsasanay at pakat upang 
makapagsagawa sila ng masikhay 
at solidong pag-oorganisa sa masa. 

May tig-iilang larangang gerilya 
sa lahat ng rehiyong kinikilusan ng 
BHB, maliban sa pambansang sen- 
trong rehiyon. Ilan sa mga lara- 
ngang gerilyang ito ay may kabuu- 
ang lakas-sandatang aabot sa isang 
kumpanya at ang iba naman ay 
may mas maliit sa isang kumpanya. 
Bawat larangang gerilya ay may re- 
latibong konsentradong yunit na 
nagsisilbing sentro de grabidad at 
iba pang yunit na relatibong naka- 
kalat para sa mas malawak na ga- 
waing masa. 

Matapos ang lubos na tagum- 
pay ng IDKP, naglatag ang Ika-11 
Plenum ng Komite Sentral ng Parti- 
do ng tatlong-taong programa para 
sa pagtatayo ng Partido, hukbong 

bayan at nagkakaisang prente. Sa 
ilalim ng programa, naisulong ng 
BHB ang tagumpay ng kilusang 
pagwawasto. 

Signipikanteng napalaki ng 
BHB ang bilang ng mga pultaym 
na Pulang kumander at mga rip- 
leng awtomatik at iba pang mala- 
lakas na armas nito. Naorganisa at 
nasanay nito ang mga milisyang 
bayan para gumanap ng gawaing 
pulis o mangalaga sa panloob na 
seguridad sa mga lokalidad at para 
sa pagtatanggol sa sarili ng mga 
organisasyong masa. Kumikilos na 
ito ngayon sa 130 larangang geril- 
ya na sumasaklaw sa makabulu- 
hang bahagi ng 70 prubinsya, sa 
humigit-kumulang 800 munisipali- 
dad at mahigit 9,000 baryo. 

Sa gawaing masa at pagtatayo 
ng baseng masa, nakapagtatag na 
ito ng mga organo ng kapangyari- 
hang pampulitika (ang hinirang na 
mga komiteng pang-organisa ng 
baryo: at ang halal na mga komi- 
teng rebolusyonaryo ng baryo, ang 
mga grupo at komiteng pang-orga- 
nisa at mga ganap na samahang 
masa ng mga manggagawa, magsa- 
saka, kababaihan, kabataan, akti- 
bistang pangkultura at ang mga 
komiteng katulong ng mga organo 


ng kapangyarihang pampulitika). 

Ang mga komiteng ito ay para 
sa pag-oorganisa ng masa, eduka- 
syon, reporma sa lupa, produksyon, 
kalusugan, depensa, arbitrasyon at 
mga pangkulturang aktibidad. 
Araw-araw silang gumaganap ng 
mga tungkulin sa paggugubyerno 
at pinakikilos nila ang mamamayan 
sa kaugnay na mga kampanya. Nag- 
lulunsad sila ng reporma sa lupa bi- 
lang pangunahing kampanya upang 
bigyang-katuparan ang panguna- 
hing nilalaman ng demokratikong 
rebolusyon. 

Napamunuan ng Partido ang 
BHB sa matagumpay na pagtupad 
nito sa mga tungkulin. Nagkakaisa 
ang Partido at BHB sa pagtatagu- 
yod sa rebolusyonaryong adhikain 
at paglilingkod sa sambayanan. 
Nagkakaisa ang mga proletaryong 
rebolusyonaryo, mga Pulang ku- 
mander at mandirigma sa loob at 
labas ng istruktura ng kumand at 
mga yunit ng BHB. Tulung-tulong 
sila sa pagtatayo ng mga sangay ng 
Partido sa lokalidad at mga grupo 
ng Partido sa mga organisasyong 
masa. Sa isang takdang panahon, 
sa mga eryang pinagpapalawakan, 
sinusubaybayan ng Partido sa BHB 
ang Partido sa mga lokalidad ngu- 
nit kalauna'y napauunlad ang regu- 
lar na organisasyon ng Partido sa 
teritoryo. 

Patuloy na pinupuna ng BHB 


1Ang tinutukoy ay ang komiteng pang-organisa ng mamamayan sa baryo (KPMB). 

ang iba't ibang mayor na tipo ng 
“Kaliwang” oportunismong itinak- 
wil ng IDKP. Kabilang dito ang pa- 
dalus-dalos at adbenturistang ide- 
ya ng “estratehikong kontra-open- 
siba” bilang ikatlong yugto ng es- 
tratehikong depensiba at ang tina- 
guriang Pulang Purok-Puting Purok 
na linya ng pagtatakda ng insurek- 
syunismong lunsod bilang pangu- 
nahing salik, na pagaganahin uma- 
no ng ispontanyong masa at mga 
armadong partisanong lunsod at 
aayudahan ng mga bertikal na por- 
masyon ng hukbong bayan na nire- 
gularisa nang wala sa panahon at 
pinalaki nang di naman kayang 
isustine. 

Pinupuna at binabaka rin ng 
mga Pulang kumander at mandirig- 
ma ang mga Kanang oportunista at 
repormistang tendensya ng pag-ii- 
sip na likha ng imperyalismo at lo- 
kal na reaksyon, modernong rebi- 
syunismo, sosyal demokrasya, ha- 
yag na liberalismong burges at mga 
non-governmental organization na 
pinopondohan ng mga imperyalista 
na naglalako ng mga islogan ng 
“civil society” at “culture of nonvio- 
lence” upang labanan ang arma- 
dong rebolusyon ngunit sumusu- 
porta naman sa karahasan ng im- 
peryalismo at ng papet na estado. 

Binabaka ng BHB ang pinaka- 
bagong mga manipestasyon ng pa- 
nanaw na lantay-militar gayundin 
ang repormismo. Bagamat ang BHB 
ay isang malusog at masiglang 
pwersang rebolusyonaryo, patuloy 
na nagsasagawa ang mga Pulang 
kumander at mandirigma ng mga 
pagtatasa at ebalwasyon, pagpuna 
at pagpuna-sa-sarili upang mapa- 
husay pa ang resulta ng kanilang 
paggawa at ang kanilang estilo ng 
paggawa. Nagsisikap silang lutasin 
ang mga problemang kaakibat ng 
lumalaking mga rekisito ng pakiki- 
baka at ng nag-iibayong mga atake 
ng kaaway. 

Mahigpit silang nakaugnay sa 
masang anakpawis. Nakapagpala- 

wak at nakapagpatatag sila ng ba- 
seng masang sumusuporta sa pag- 
papaigting ng mga taktikal na 
opensiba laban sa kaaway. Mula sa 
mga naipon nilang tagumpay, na- 
paiigting ng mga rebolusyonaryong 
pwersa at ng malawak na masa ng 
sambayanan ang armadong rebolu- 
syon sa kanayunan at ang ligal na 
demokratikong kilu- 
san habang patuloy 
na sumasahol ang 
kalagayan ng nagha- 
haring sistema. 

Nangangarap 
nang gising ang re- 
himeng Arroyo na sa 
pamamagitan ng 
pagpapatindi sa te- 
rorismo ng estado at 
interbensyong mili- 
tar ng US sa ngalan 
ng anti-terorismo, masusupil o ka- 
ya'y madudurog nito ang rebolu- 
syonaryong kilusan. Binubuhay uli 
nito ang lumang islogang “total 
war” sa pamamagitan ng kahalin- 
tulad na ekspresyong “strategy of 
holistic approach” at ang lumang 
campaign plan na “Oplan Lambat 
Bitag” sa pamamagitan ng “Oplan 
Bantay Laya.” 

Patuloy na nagsisikap ang mga 
armadong pwersa ng kaaway na ga- 
win pang mas mabisa ang kanilang 
estratehikong opensiba laban sa 
estratehikong depensiba ng mama- 
mayan. Nagkokonsentra sila ng 
mga task force ng militar, pulisya 
at paramilitar sa ilang pili at pra- 
yoridad na mga erya upang “magli- 
nis”, humawak at kumontrol ng 
isang perimetro para salikupan at 
supilin ang hukbong bayan. Tina- 
tangka nilang pwersahin ang BHB 
na makipaglaban sa mga interyor 
na linya relatibo sa naturang peri- 
metro. Kaalinsabay, nagpapakat si- 
la ng mga special operations team, 
mga tim ng ranger at pwersang pa- 
ramilitar sa loob ng perimetro sa 
loob ng mahahabang panahong di 
kukulangin sa anim na buwan 


Kumikilos na ito 
ngayon sa 130 
larangang gerilya na 
sumasaklaw sa 
makabuluhang bahagi 
ng 70 prubinsya, sa 
humigit-kumulang 
800 munisipalidad at 
mahigit 9,000 baryo. 


upang magsagawa ng mga opera- 
syong saywar, paniktik at kombat o 
pagtugis at pagpuksa (search and 
destroy). 

Sa praktika, nakapagkokonsen- 
tra lamang ang mga pwersa ng ka- 
away sa ilang bahagi ng iilang la- 
rangang gerilya sa bawat takdang 
panahon. Nakapaglulunsad sila ng 
magkakasabay na 
kampanya ng pag- 
kubkob at pagsupil 
laban sa sampu o hi- 
git pang larangang 
gerilya. Subalit la- 
bas sa saklaw ng ka- 
away ay mayroon 
pang mahigit isan- 
daang larangang ge- 
riya at bwelong 
magpalawak at mag- 
konsolida ang mga 
ito. Mula sa naturang mga lara- 
ngang gerilyang, makapaglulunsad 
din ang BHB ng mga taktikal na 
opensiba upang suportahan nang 
tuwiran o di-tuwiran ang mga yunit 
ng BHB na inaatake ng kaaway sa 
ibang larangang gerilya. 

Ni minsa'y hindi pa lubusang 
napalayas ang BHB mula sa alin- 
mang larangang gerilyang inaatake 
ng kaaway. Nakapagmamaniobra at 
nakalalaban o nakaiiwas pa ang 
mga yunit ng BHB sa superyor na 
kilos ng kaaway sa parehong lara- 
ngang gerilya. Nakakikilos sila sa 
angkop na laki ng pormasyon papa- 
sok at palabas sa kubkob ng ka- 
away at nakagagawa ng mga sor- 
presang pamatay na bigwas. May 
mga bahagi rin ang larangang ge- 
rilya na sadyang hindi masasaklaw 
at makokontrol ng kaaway. Mula sa 
mga ito, makapaglulunsad rin ang 
BHB ng mga taktikal na opensiba 
laban sa kaaway sa mga eksteryor 
na linya at makapagpapalawak sa 
mga bagong erya. 

Araw-araw ay makapagdudulot 
ang BHB ng sanlibong gurlis sa ka- 
away at mapadudugo ito sa sanli- 
bong sugat. Makapaglulunsad ito 

ng mga taktikal na opensiba gamit 
ang maliliit na yunit, mula sa mga 
tim ng tatlo o limang mandirigma, 
hanggang mga iskwad at platun. 
Ang mga ito pa rin ang pinaka- 
epektibong yunit para butasin ang 
depensa ng mga pwersa ng kaaway 
at birahin sila sa eksteryor na linya 
upang makasamsam ng mga baril at 
parusahan ang pinakamasasamang 
elemento nila. 

Hanggang ngayon, ang mga 
operasyon ng maliliit na yunit ay di 
hamak pa ring mas epektibo kaysa 
mga operasyong laking-kumpanya. 
Mas madali iyong ihanda, imanio- 
bra at iatras mula sa isang mata- 
gumpay na operasyon. Maaari ring 
magkoordinasyon ang gayong mali- 
liit na yunit at magsagawa ng tak- 
tikal na opensibang tiyak na mai- 
pagtatagumpay. Gayunman, lumili- 
taw at umiinam ang kalagayan pa- 
ra sa paggamit ng dalawa o mahi- 
git pang mga platun sa mga opera- 
syon, laluna sa mga lugar na pabo- 
rable ang tereyn o kung natitiyak 
ang elemento ng sorpresa. 

Sa bawat taong lumilipas, bigo 
ang kaaway na durugin ang arma- 
dong rebolusyon. Sa bigong hanga- 
ring mawasak o mabulabog ang 
sentralisadong pamunuang pampu- 
litika at ang tumataas na kakaya- 
han sa koordinasyon ng mga yunit 
ng BHB na desentralisdong kumiki- 
los sa pambansang saklaw, pina- 
paslang ngayon ng kaaway ang pa- 
paraming lider at aktibista ng mga 
ligal na demokratikong partido at 


organisasyon. 

Pananagutan ng mga imperya- 
listang US at ng papet na rehimeng 
Arroyo ang pag-iibayo ng mga pag- 
labag sa karapatang-tao. Nagsa- 
sabwatan sila para panumbalikin 
ang tahasang teroristang paghaha- 
ring katulad ng ipinataw ng pasis- 
tang diktadurang Marcos. Itinutu- 
lak nila ang pagsasabatas ng Anti- 
Terrorism Law na di hamak na mas 
masahol ang anti-demokratikong 
nilalaman kumpara sa mga pasis- 
tang dekreto presidensyal ng yuma- 
ong si Marcos. Pinaralisa nila ang 
negosasyong pangkapayapaan ng 
GRP at NDFP at nakaambang supi- 
lin ang ligal na demokratikong ki- 
lusang masa. 

Kailangang ilunsad nang mas 
militante higit kailanman ang lahat 
ng anyo ng pakikibaka. Kailangan 
ang ligal na anyo ng pakikibaka. 
Subalit yaong mga lubhang nanga- 
nganib na dukutin, tortyurin at 
paslangin ng kaaway ay dapat hi- 
kayating kumilos na nang lihim at 
lumahok sa armadong rebolusyon. 
Katulad noong 1969 hanggang 
1972, nang malinaw nang tumata- 
hak ang rehimeng Marcos sa pasis- 
tang landas, hinikayat ang mga yu- 
nit ng Partido at mga aktibistang 
masa na palakasin ang kilusang li- 
him at maghandang lumahok sa 
hukbong bayan. Ang pinagdaanang 
edukasyon, pagsasanay at karana- 
san ng mga manggagawa at naka- 
pag-aral na kabataan sa kalunsuran 
ay mahigpit na kinakailangan sa 


kanayunan. 

Bagamat ang pakikibaka sa ka- 
lunsuran ay ligal at depensibo sa 
kalakhan, panahon na para mag- 
paunlad ng kakayahang magpakat 
ng mga armadong pangkat parti- 
sanong pangunahi'y mula sa kana- 
yunan at sekundaryo mula sa ka- 
lunsuran upang parusahan ang pi- 
nakamasasamang elemento ng ka- 
away at magsagawa ng iba pang 
espesyal na operasyon. Habang 
puspusang nagsisikap at lumalaban 
ang hukbong bayan upang kamtin 
ang sistematikong pagsulong na 
paalun-alon, makapagtatalaga ito 
ng mga yunit at pangkat upang pa- 
tawan ng parusang kamatayan ang 
pinakamasasahol na elemento ng 
kaaway at ipakitang hindi maaa- 
ring atakehin nang gayon lamang 
ang mamamayan at kanilang di-ar- 
madong mga lider at aktibista. 

Dapat paghandaan ng lahat ng 
rebolusyonaryong pwersa ang pina- 
kamasama upang maasahan nila 
ang pinakamabuti. Dapat gawin 
ang lahat ng posibleng pagsisikap 
upang hadlangan at kitlin ang lu- 
malaking halimaw ng terorismo ng 
estado. Pilit nag-aastang maka- 
pangyarihan at mabangis ang im- 
peryalismong US at ang rehimeng 
Arroyo. Ngunit sa totoo, ang im- 
peryalismong US ay banat na banat 
na at tali na sa ibang lugar at ang 
rehimeng Arroyo naman ay bang- 
krap sa ekonomya, pulitika at mo- 
ralidad at di hamak na mas mahina 
sa pasistang rehimeng Marcos. 


IV. Mga rebolusyonaryong tungkulin ng BHB 


linsunod sa pamumuno ng Partido, dapat isulong 

nang buong kapasyahan at tapang ng Bagong 
Hukbong Bayan ang digmang bayan sa bago at mas 
mataas na antas alinsunod sa linya ng bagong demo- 
kratikong rebolusyon, na may sosyalistang perspekti- 
ba. 

Ang tatlong-taong programa ng 2002 hanggang 
2005 para sa pagpapalawak at konsolidasyon ng Ba- 
gong Hukbong Bayan, na pinagpasyahan ng ika-11 
Plenum ng Komite Sentral ng Partido, ay pinalawig ng 

Kawanihang Pampulitika nang isa pang taon hanggang 
2006 upang bigyan ng sapat na panahon ang BHB at 
iba pang rebolusyonaryong pwersa na tupdin ang mga 
target ng programa. 

Dapat masikhay at masigasig na tupdin ng mga 
proletaryong rebolusyonaryo, mga Pulang kumander at 
mandirigma ang mga rebolusyonaryong tungkuling ini- 
latag ng programa. Inaatasan ng Komite Sental ng Par- 
tido ang Pambansang Istap Militar at mga panrehiyong 
kumand sa operasyon ng BHB na palakasin ang kani- 

lang mga tanggapan at ang iba't 
ibang mga kagawaran ng BHB 
upang mapaunlad ang kasaluku- 
yang antas ng kakayahan ng dig- 
mang bayan tungo sa bago at mas 
mataas na antas. 

Dapat laging pagbalik-aralan 
ng mga Pulang kumander at mandi- 
rigma ang mga prinsipyo at pataka- 
ran sa paglulunsad ng armadong 
rebolusyon. Dapat nilang pag-ara- 
lan ang mga akda ni Kasamang Mao 
Zedong hinggil sa digmang bayan 
at ang naipong mga dokumento ng 
Partido hinggil sa mga estratehiya 
at taktikang militar. Hindi nila da- 
pat kaligtaan ang mga aral na na- 
halaw sa pagpuna at pagtatakwil 
sa “Kaliwa” at Kanang oportunismo 
sa IDKP. Dapat silang matuto mula 
sa kanilang pang-araw-araw na ka- 
ranasan at maagap at pana-pana- 
hong magsagawa ng pagpuna at 
pagpuna-sa-sarili upang higit na 
mapainam ang resulta at mapahu- 
say ang estilo ng paggawa. 

Kapag dumaranas ng mga pag- 
atras sa anumang usapin at gaano 
man kalubha ang mga ito, dapat 
nating siyasatin kung ang mga ito 
ba ay sanhi ng mga panloob na 
problema, ng tindi ng kilos ng ka- 
away, ng malalaking kahirapang 
dala ng obhetibong sitwasyon o la- 
hat ng mga ito. Anuman ang mga 
dahilan, dapat nating siyasatin ang 
mga indibidwal at kolektibong pa- 
nanagutan at magkaisang pangiba- 
bawan ang mga problema at sumu- 
long sa ating gawain at rebolusyo- 
naryong pakikibaka. 

Makapagpapalakas ang Bagong 
Hukbong Bayan bilang pwersang 
panlaban kapag natugunan nito 
ang mga rekisitong tulad ng pagsa- 
sanay pulitiko-militar, pagtatayo 
ng mga organo ng kapangyarihang 
pampulitika at mga organisasyong 
masa, paglulunsad ng reporma sa 
lupa at iba pang kampanya at pag- 
papaigting ng mga taktikal na 
opensibang tiyak na maipagtata- 
gumpay. Ang BHB ay dapat maka- 

durog ng mga yunit ng kaaway at 
makasamsam ng mga sandata 
upang “makapagpalakas bilang 
pwersang panlaban. Kaugnay nito, 
dapat nitong taglayin ang walang- 
sawang suporta ng mamamayan. 

Dapat nitong paramihin ang 
mga platun bilang saligang porma- 
syon. Ito ang nararapat na laki ng 
sentro-de-grabidad sa isang lara- 
ngang gerilya at sa kalaunan, ng 
pwersa ng punong himpilan sa an- 
tas prubinsya at rehiyon. Ito rin 
ang makatitipon sa mga iskwad at 
tim na nakapakat sa malalawak na 
lugar para sa gawaing masa at sa 
pinakapleksibleng opensibong ope- 
rasyon ng maliliit na yunit. Dapat 
bumase sa platun ang sangay ng 
Partido at sa iskwad ang grupo ng 
Partido. 

Dapat palawakin at patatagin 
ang kasalukuyang mga larangang 
gerilya. Umaasa tayong di magla- 
lao'y matatamo na natin ang istab- 
leng bilang na 140 larangang geril- 
ya sa 11,000 baryo man lamang. 
Inaasahan nating 50% ng mga la- 
rangang gerilya ay magtataglay ng 
kabuuang bilang ng mga mandirig- 
mang katumbas ng isang kumpanya 
at ang nalalabing 50%, ng mas ma- 
liit sa kumpanya. Yaong mga may 
armadong pwersang mas maliit sa 
kumpanya ay dapat magparami tu- 
ngo sa gayong antas. Yaon namang 
may mas malaki sa kumpanya ay 
dapat magbigay-daan sa pagtatayo 
ng mga bagong larangang gerilya o 
magbigay ng relatibong sobrang 
armas nila sa mas maliit na lara- 
ngang gerilya. 

Dapat nating punan ang lakas 
ng BHB sa pamamagitan ng pagsa- 
sanay at pagbubuo sa mga mili- 
syang bayan bilang pwersang pulis 
sa mga baryo gayundin sa mga yu- 
nit sa pagtatanggol sa sarili ng 
mga organisasyong masa. Makatu- 
tulong ang mga pormasyong ito sa 
BHB sa pagsaklaw ng malalawak na 
erya at makapagseserbisyo sila 
ayon sa abot ng kanilang kakaya- 


han at kasanayan. Nagsisilbi rin si- 
lang reserbang pwersa para madag- 
dagan ang bilang ng mga Pulang 
mandirigma habang dumarami ang 
mga armas na nasasamsam sa ka- 
away. 

Ang makahayop na mga pag- 
atake ng kaaway sa mga lider at ak- 
tibista ng mga demokratikong par- 
tido at organisasyon at sa mama- 
mayan kapwa sa kalunsuran at ka- 
nayunan ay dapat magtulak sa 
ating lahat na pabilisin ang pagre- 
rekrut ng mga Pulang mandirigma 
at itayo ang mga yunit at organong 
maagap na sasalo at magbibigay ng 
gawain sa mga pinagbabantaang 
patayin ng kaaway. Dapat tayong 
magpakahusay sa pagkukumbina 
ng mga manggagawa at nakapag- 
aral na kabataan mula sa kalunsu- 
ran sa mga mandirigmang magsa- 
saka at beterano. 

Sa paglulunsad ng mga taktikal 
na opensiba, dapat nating iprayori- 
dad ang paglipol sa mga yunit at 
elemento ng kaaway at pagsamsam 
ng mga sandata, pagsalakay sa 
mga pasilidad at mga daluyan ng 
suplay ng armas, panggatong at 
iba pang pangangailangan ng ka- 
away, at pagpaparusa sa pinakama- 
sasahol na elemento ng kaaway, 
kabilang yaong mga kilala sa pag- 
labag sa karapatang-tao, panda- 
rambong, pagtutulak ng bawal na 
gamot at iba pang malulubhang 
gawaing anti-sosyal. 

Dapat nating agawin ang ini- 
syatiba at gamitin ang mga plek- 
sibleng taktika, kabilang ang su- 
musunod: birahin ang kaaway sa 
pamamagitan ng paggamit sa ele- 
mento ng sorpresa o sa mga pagka- 
kataong hindi nila inaasahan, akit- 
in sa kaloob-looban ang kaaway 
upang isuong sila sa magkakasunod 
na bitag at bigwasan ang mas ma- 
hinang pwersa sa kanilang pinang- 
galingan: kapag umaabante silang 
superyor ang pwersa, pasuntukin 
sila sa hangin at hintaying lumitaw 
ang kanilang mga kahinaan: maaa- 

ri natin silang isnaypin o harasin 
para mabulabog at mapabagal ang 
kanilang kilos, kapag umatras sila, 
susundan natin sila at dudulutan 
ng kakayaning bigwas: painan sila 
sa Silangan at bigwasan sa Kanlu- 
ran: lumayo sa base bago bumira 
upang mailihim ang ating pinang- 
galingan: magpatunog sa isang 
pwesto ng kaaway at bumira ng 
malaki sa ibang lugar, at manam- 
bang ng kaaway at maghanda ng 
mas malaking ambus sa reimpors- 
ment. 

Maitataas natin ang antas ng 
taktika at teknika sa laban sa pag- 
kakaroon ng dagdag na karanasan 
sa pamamagitan ng pakikipaglaban 
at pagsamsam ng sandata sa ka- 
away. 

Ang kaaway ay dapat nating 
gawing tagasuplay at tagahakot na 
maghahatid sa atin ng mga armas 
mula sa Pentagon at malalaking 
kampong papet. Sa kasalukuyang 
panahon, maaari tayong gumamit 
ng mga riple, granada, bombang 
command-detonated, mortar, rock- 
et-propelled grenade at iba pa. Ma- 
aari rin tayong gumamit ng mga 
makabagong kagamitan sa komuni- 
kasyon, night vision goggles at iba 
pa. Sa hinaharap, makakukuha tayo 
ng dagdag pang batayan at aban- 
teng kagamitan ng kaaway sa pa- 
mamagitan ng mga tagumpay sa 
rebolusyonaryong armadong paki- 
kibaka. 

Makailang ulit na nating sinabi- 
han ang mga imperyalistang US na 
galangin ang pambansang soberan- 
ya at teritoryo ng sambayanang Pi- 
lipino, na iurong ang mga tropa ni- 
la sa Pilipinas at itigil ang kanilang 
interbensyong militar. Sa halip, pi- 
nag-iibayo nila ang kanilang pre- 
sensya at interbensyong militar. 
Kaya nakahanda ang BHB na gawin 
ang mga kinakailangang hakbang 
laban sa mga dayuhang tropang ito 
na katunaya'y nagsasagawa ng te- 
rorismo sa ngalan ng anti-teroris- 


10 


mo. Ang mga aroganteng manghi- 
himasok na ito ay mga duwag na 
gumagamit ng mga cruise missile 
laban sa mga populasyong sibilyan 
at mga nakapirming istruktura ng 
mga gubyernong nakabase sa lun- 
sod. Ngunit kaya silang paduguin 
at patayin oras na tumuntong sa 
lupa, katulad ng ipinamamalas 
ngayon ng sambayanang Iraqi at 
noon ng mga Vietnamese at iba 
pang mamamayan. 

Sa reporma sa lupa, dapat pa 
rin nating ipatupad ang minimum 
na programa ng pagpapababa ng 
upa sa lupa, pagkontrol ng interes 
sa pautang, pagpapataas ng sahod 
ng manggagawang bukid, pagpapa- 
husay ng presyo ng mga produk- 
tong magsasaka at pagpapaunlad 
ng produksyong agrikultural at mga 
trabahong pansaydlayn. Kaugnay 
nito, nagsusulong tayo ng antipyu- 
dal na pakikipagkaisang prente, na 
nangangahulugan ng pagsalig pa- 
ngunahin sa mga maralitang mag- 
sasaka at manggagawang bukid, 
pagkabig sa mga panggitnang mag- 
sasaka, pagnyutralisa sa mayaya- 
mang magsasaka o pagkuha sa ka- 
nilang suporta sa reporma sa lupa 
at pagsamantala sa hidwaan sa pa- 
gitan ng mga naliliwanagan at des- 
potikong panginoong maylupa up- 
ang ihiwalay at durugin ang ka- 
pangyarihan ng mga despotiko. 

Sa pambansang nagkakaisang 
prente, dapat nating itayo ang 
alyansang manggagawa-magsasaka 
bilang pundasyon, kabigin ang pe- 
tiburgesyang lunsod upang buuin 
ang progresibong alyansa at kabi- 
gin pa ang panggitnang burgesya 
upang buuin ang patriyotikong al- 
yansa. Sa layuning siraan ng kredi- 
bilidad, ihiwalay at ibagsak ang ka- 
away, ang pinakamasusugid na pa- 
pet at pinakamasasahol na reaksyu- 
naryong naghahari sa bansa, dapat 
nating itayo ang malawak na nag- 
kakaisang prente, kung saan bubu- 
uin natin ang angkop na mga anyo 


at paraan ng pakikipag-alyansa sa 
mga bahagi ng mga reaksyunar- 
yong uri laban sa kaaway. Kaugnay 
nito, dapat nating panatilihin ang 
ating kasarinlan at inisyatiba, lalu- 
na sa pakikipag-ugnayan sa mabu- 
buway at di-maaasahang alyado. 

Dapat nating pagpunyagian 
ang pagpapabagsak sa papet na re- 
himeng Arroyo. Gaano man kaha- 
bang panahon ang kailanganin pa- 
ra maibagsak ang rehimeng ito, da- 
pat nating palakasin ang ating mga 
pwersa at ang mamamayan nang 
bukod sa mabubuway at di-maa- 
asahang alyado. Mainam kung kaa- 
gad na nating maibabagsak ang re- 
himen at masusubok nating itulak 
ang pagtatayo ng isang gubyerno 
sa kalunsuran na mas mabuti kaysa 
dati. Ngunit kung hindi pa posible 
ang gayon dahil hindi pa ipinahi- 
hintulot ng balanse ng mga pwer- 
sa, sapat na para sa atin na iba- 
yong paunlarin ang gubyernong 
bayan sa kanayunan at kamtin ang 
dagdag na lakas mula sa katatapos 
na pakikibaka at ipagpatuloy ang 
pakikibaka upang higit pang maka- 
pagpalakas. 

Mga rebolusyonaryo tayong 
naghahangad ng kagyat na pagbu- 
ti ng buhay at kalagayan ng mama- 
mayan. Ngunit layunin natin sa ka- 
huli-hulihan na ibagsak ang buong 
naghaharing sistema ng malalaking 
kumprador at panginoong maylupa 
at palitan ito ng isang tunay na de- 
mokratikong gubyerno ng masang 
anakpawis. Hangad nating lubusin 
ang bagong demokratikong rebolu- 
syon at sa saligang kaganapan nito 
ay tumuloy naman sa sosyalistang 
rebolusyon. Kaugnay nito, nais na- 
ting iambag ang mga rebolusyonar- 
yong tagumpay at pakikibaka ng 
sambayanang Pilipino sa pakikiba- 
ka ng mamamayan ng daigdig para 
gapiin ang imperyalismo at kamtin 
ang pandaigdigang tagumpay ng 
sosyalismo at ang pagsilang ng ko- 
munismo. 

